20/12/2019 | Administración LocalMunicipal
Outes
Aprobación das Bases e da convocatoria para a contratación dun funcionario interino para o servizo de intervención

Na sesión da Xunta de Goberno Local desenvolvida o 9 de decembro de 2019 se adoptou o seguinte acordo: Visto que é necesario constituír unha bolsa de emprego para contratación de un interino para o Servizo de Intervención do Concello, ostentando a praza as seguintes características: — Grupo: C; Subgrupo: C1; Escala: Administración Xeral; Subescala: Administrativa; Clase: Interinidade; Denominación: Administrativo/a; Número de vacantes: 1; Retribucións: subgrupo C1/Complemento Destino nivel 20/Complemento específico 10.249,12 €. Examinadas as bases da convocatoria e de conformidade co artigo 21.1. g) da Lei 7/1985, do 2 de abril, Reguladora das Bases do Réxime Local e a delegación de competencias efectuada por Decreto de Alcaldía núm.171/2019, de 28 de xuño, a Xunta de Goberno Local, vistos os informes dos Servizos de Secretaría e Intervención, trala correspondente deliberación e por unanimidade, adopta o seguinte PRIMEIRO. Declarar a necesidade e a urxencia de proceder á selección e nomeamento para a cobertura dunha praza de administrativo para o Servizo de Intervención, dando cumprimento aos requisitos do art.3. Dous do RDLei 20/2011, limitacións vixentes para ou exercicio 2019 por mor dá Lei 6/2018, que se entenden vixentes para 2019. SEGUNDO. Aprobar as bases reguladoras da convocatoria para a constitución dunha bolsa de emprego para contratación dun interino para o Servizo de Intervención do Concello, nos termos en que figuran no expediente e que a continuación se transcriben: É obxecto das presentes bases proceder á selección e ulterior creación dunha bolsa de emprego dun funcionario ou funcionaria interina para cubrir a seguinte praza, prevista na relación de postos de traballo do Concello, namentres non se poida proceder á súa cobertura definitiva: Características da praza: — Grupo: C; Subgrupo: C1; Escala: Administración Xeral; Subescala: Administrativa; Clase: Interinidade; Denominación: Administrativo/a; Número de vacantes: 1; Retribucións: subgrupo C1/Complemento Destino nivel 20/Complemento específico 10.249,12 €. Funcións da praza: Responsabilizarase da xestión administrativa ordinaria ao respecto das tarefas e actuacións propias do exercicio da función pública de contabilidade, propias da súa capacitación legal/profesional, e baixo a supervisión e responsabilidade legal/administrativa da Intervención; apoio administrativo xeral, segundo necesidades, á Intervención e ao respecto do conxunto de procedementos/expedientes propios do servizo. O sistema selectivo elixido é o concurso-oposición, e a presente convocatoria será obxecto de publicación no BOP da provincia da Coruña e na páxina web do Concello de Outes. O resto de actos do proceso selectivo que deban ser obxecto de publicidade serán publicados unicamente no taboleiro de anuncios e na páxina web do Concello.1. REQUISITOS XENÉRICOS: Para formar parte nas probas de selección, será necesario: a) Ter a nacionalidade española, sen prexuízo do disposto no artigo 57 do Texto Refundido da Ley do Estatuto Básico do Empregado Público aprobado por Real Decreto Lexislativo 5/2015, de 30 de outubro. b) Posuír a capacidade funcional para o desempeño das tarefas. c) Ter cumprido dezaseis anos e non exceder, no seu caso, a idade máxima de xubilación forzosa. Só por Lei poderá establecerse outra idade máxima, distinta da idade de xubilación forzosa, para o acceso ao emprego público. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario/a, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos términos o acceso ao emprego público. e) Posuír a titulación esixida.2. REQUISITOS ESPECÍFICOS. O título de bacharelato ou técnico, incluído o anterior bacharelato universitario polivalente así como a formación profesional de segundo grado. No caso de titulacións obtidas no estranxeiro, deberá estarse en posesión da credencial que acredite a súa homologación. Tódolos requisitos relacionados con anterioridade posuiranse polo aspirante no momento de remata-lo prazo de presentación de instancias, debendo de continuar en posesión dos mesmos ata o momento de toma de posesión. As solicitudes (Anexo I) requirindo tomar parte nas correspondentes probas de acceso, nas que as persoas aspirantes farán constar que reúnen as condicións esixidas nas presentes bases xerais para a praza á que se opta, dirixíndoas á Alcaldía do Concello de Outes, poderán presentarse: 1.- Dixitalmente, a través da sede electrónica do Concello, na seguinte dirección: http://outes.sedelectronica. gal. Esta sede é accesible directamente a través do portal do Concello http://www.outes. gal; 2.- Presencialmente, no rexistro xeral do Concello de luns a venres en horario de 9.00h a 14.00h horas ou en calquera dos demais medios previstos no artigo 16 da Lei 39/2015 de Procedemento Administrativo Común das Administracións Públicas. O prazo de presentación será de vinte días hábiles contados a partir do día seguinte ao da publicación do anuncio da convocatoria no Boletín Oficial de a Provincia. Coa solicitude deberanse achegar os seguintes documentos: - DNI; - títulos esixidos; - relación numerada de méritos e documentación que xustifique os méritos que se aleguen, que deberán ser orixinais ou copias cotexadas. O Tribunal non terá en consideración os méritos que non estean debidamente acreditados. A falta de acreditación dos méritos alegados, determinará a imposibilidade de valoración dos mesmos. Os erros materiais ou de feito e os aritméticos que se puidesen advertir, poderanse rectificar en calquera momento, de oficio ou petición do interesado. Se a totalidade, ou parte, da documentación arriba citada obra en poder do Concello, o interesado farao constar deste xeito na súa solicitude, facendo referencia igualmente ó ano no que, concorrendo á correspondente convocatoria, foi aportada. Os aspirantes con diversidade funcional deberán facelo constar na solicitude, co fin de facer as adaptacións de tempo e medios necesarios, para garantir a igualdade de oportunidades co resto de aspirantes. Expirado o prazo de presentación de solicitudes, a Alcaldía ditará resolución no prazo máximo de 10 días, declarando aprobada a listaxe provisional de admitidos/as e excluídos/as. En dita resolución, que se publicará na páxina web corporativa (www.outes. gal) así como na sede electrónica deste Concello (https://outes.sedelectronica. gal/info.0), sinalarase un prazo de 10 días hábiles para emenda/reclamación, durante o cal se poderán corrixir os defectos e formular as reclamacións á listaxe provisional. De non presenta-la solicitude de rectificación ou reclamación no prazo indicado, decaerá no seu dereito, sendo excluído/a definitivamente da listaxe de aspirantes. Se non presentasen reclamacións á listaxe provisional, adquirirá a condición de definitiva. No suposto de existir reclamacións, estas serán aceptadas ou rexeitadas na mesma resolución da Alcaldía pola que se aprobe a listaxe definitiva das persoas admitidas e excluídas, que se ditará no prazo máximo de 3 días, facéndose pública na mesma forma exposta con anterioridade. Na mesma publicación farase constar o día, hora e lugar no que haberá que facer o primeiro exercicio de selección. O chamamento para posteriores exercicios farase mediante a publicación na páxina web corporativa (www.outes. gal) así como na sede electrónica deste Concello (https://outes.sedelectronica. gal/info.0) e nos locais onde se celebrara a proba anterior, con vintecatro horas, cando menos, de antelación ao comenzo destas probas. O Tribunal Cualificador, estará constituído da seguinte forma, respectando o establecido no artigo 60 do Real Decreto Lexislativo 5/2015, do 30 de outubro, do Estatuto Básico do Empregado Público. - Presidenta: A Secretaria da Corporación, Dª Blanca Carlota Ana Judit Bresme Nowacki, ou persoa que legalmente a substitúa. - Vogais: - A Tesoureira da Corporación, Dª Rosa María Moledo Paz, ou persoa que legalmente a substitúa. - O Técnico en xestión orzamentaria e promoción económica do Concello, D. Andrés Busto Allo, ou persoa que legalmente o substitúa. - A coordinadora dos servizos sociais do Concello, Dª Angelina Maria Pilar Julia Erlac Martelli, ou persoa que legalmente a substitúa. - Secretaria do tribunal: a educadora familiar do Concello, Dª Gloria Paz Gabeiras Illaro, ou persoa que legalmente a substitúa, que actuará con voz pero sen voto. Os membros do tribunal deberán posuír titulación ou especialización iguais ou superiores aos esixidos para o acceso ao posto convocado. Os membros do tribunal deberán absterse de intervir, notificándollo á autoridade convocante, cando concorran neles algunhas das circunstancias previstas nos artigos 23 e 24 da Lei 40/2015, do 1 de outubro. O Tribunal non poderá constituírse nin actuar sen a asistencia, cando menos, de tres dos seus membros. O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante a valoración dos méritos, así como adoptar as medidas necesarias que garantan a debida orde do concurso-oposición en todo o que non estea previsto nas Bases. Os seus acordos serán impugnables nos supostos e na forma establecida pola Lei 39/2015, do 1 de outubro, do procedemento administrativo común. O Tribunal poderá dispoñer da incorporación ós seus traballos de asesores especialistas cando as circunstancias ou a valoración dos méritos así o aconselle. Os membros do tribunal terán dereito ás indemnizacións por asistencias consonte ós artigos 29 e seguintes do Real Decreto 462/2002, de 24 de maio. Para este efecto o tribunal inclúese na categoría segunda do artigo 20 de dita norma. Prevense un máximo de 3 sesións para a realización deste proceso selectivo. (de 0 a 20 puntos) A fase de oposición consistirá na realización de tres exercicios obrigatorios e eliminatorios cunha puntuación máxima de 20 puntos: 1) PROBA TIPO TEST. De carácter obrigatorio e eliminatorio para todas as persoas aspirantes. Consistirá en contestar un cuestionario tipo test de 30 preguntas, con opción múltiple, sendo só unha delas a correcta, nun tempo máximo de 30 minutos. As respostas falladas ponderarán con coeficiente negativo de 0,10 puntos. As respostas non contestadas non restarán. O cuestionario será determinado polo órgano de selección, de entre o contido do programa especificado no Anexo II desta convocatoria. A proba cualificarase de 0 a 10 puntos, quedando eliminados/as aqueles/as aspirantes que non acaden 5 puntos como mínimo.2) SUPOSTO PRÁCTICO. Consistirá en desenvolver por escrito, no tempo máximo de 1 hora, á/s pregunta/s feitas polo tribunal relacionadas co programa da convocatoria (Anexo II) e cas funcións propias do posto sinaladas na base 1ª. A proba cualificarase de 0 a 10 puntos, quedando eliminados/as aqueles/as aspirantes que non acaden 5 puntos como mínimo.3) PROBA DE COÑECEMENTO DE GALEGO. Consistirá na tradución dun texto de contido administrativo do castelán ao galego nun tempo máximo de 30 minutos. Terá carácter obrigatorio e eliminatorio para aqueles aspirantes que non acrediten antes da súa realización estar en posesión do título de CELGA 4 ou equivalente. Este exercicio será cualificado de apto ou non apto, sendo eliminados aqueles aspirantes que non sexan declarados aptos. (de 0 a 10 puntos): A fase de concurso de méritos das persoas aspirantes valoraranse de acordo co seguinte baremo. A puntuación máxima que se poderá obter será de 10 puntos, non sendo precisa unha puntuación mínima para superar a fase de concurso. A puntuación obtida sumarase á acadada na fase de oposición. Os méritos valorables son os seguintes: 1.- EXPERIENCIA PROFESIONAL: (de 0 a 5 puntos) a) Servizos prestados na Administración Local (administrativo, técnico medio de xestión ou técnico de administración xeral): 0,10 puntos por cada mes completo. b) Servizos prestados en outras Administracións Públicas (administrativo, técnico medio de xestión ou técnico de administración xeral): 0,10 puntos por cada mes completo. c) Servizos prestados no Concello de Outes (a administrativo, técnico medio de xestión ou técnico de administración xeral): 0,15 puntos por cada mes completo. d) Servizos prestados na Administración Local (auxiliar administrativo): 0,05 puntos por cada mes completo. e) Servizos prestados na Administración Local, nos departamentos de Secretaria e/ou Intervención (administrativo, técnico medio de xestión ou técnico de administración xeral): 0,15 puntos por cada mes completo. f) Servizos prestados en empresa privada en postos de traballo de natureza administrativa: 0,05 puntos por cada mes completo. A experiencia profesional xustificarase mediante a presentación dos contratos de traballo ou certificación de servizos prestados realizada pola Administración ou entidade onde prestasen os servizos, e informe de vida laboral expedido pola Tesourería Xeral da Seguridade Social.2.- FORMACIÓN: (de 0 a 5 puntos) a) Titulación: posuír un ou máis títulos superiores ós esixidos na convocatoria e que garden relación co posto de traballo: 0,50 puntos/título. b) Cursos de formación e perfeccionamento: valoraranse aqueles que teñan relación co posto de traballo, impartidos ou homologados por centros oficiais, de acordo co seguinte baremo: - Cursos de máis de 100 horas de duración: 1 punto. - Cursos de entre 75 e 100 horas de duración: 0,75 puntos. - Cursos de entre 50 e 75 horas de duración: 0,50 puntos. - Cursos de entre 25 e 50 horas de duración: 0,25 puntos. ENTREVISTA CURRICULAR (de 0 a 5 puntos) O proceso selectivo completarase cunha entrevista curricular, realizada ante o tribunal e na que unicamente participarán os candidatos e candidatas que non fosen excluídos/as nos exercicios anteriores. As persoas candidatas serán convocadas cunha antelación mínima de dous días, se non se presentan no día e hora sinalados, perderán o dereito á realización da proba, que non será puntuada, salvo causas excepcionais que, a xuízo do tribunal, resulten debidamente xustificadas. A cualificación final será a suma dos puntos obtidos na fase de oposición, na fase de concurso, así como na entrevista curricular. Unha vez terminada a cualificación de aspirantes, o Tribunal elevará a relación de aprobados por orde de puntuación, ademais da acta da derradeira sesión, á Alcaldía para que proceda á resolución do expediente de selección de persoal e ó correspondente nomeamento, resolución que se fará pública na páxina web así como na sede electrónica deste concello. No caso de empate será nomeado o aspirante que tivese maior puntuación na fase de oposición e, de persistir o empate, o aspirante que tivese maior puntuación no primeiro exercicio da fase de oposición. O Tribunal non poderá aprobar nin declarar que superaron a selección un número superior de aspirantes ao do posto convocado. No prazo de 10 días desde a publicación da relación de aprobados, as persoas aspirantes propostas acreditarán ante a Administración o cumprimento das condicións de capacidade e requisitos esixidos na convocatoria (Base 10ª). Quen dentro do prazo indicado, e salvo casos de forza maior, non acreditasen que reúnen os requisitos e condicións esixidos na convocatoria ou da documentación se deducise que carecen dalgún dos requisitos esixidos, non poderán ser incluídos/as na bolsa de emprego, quedando anuladas todas as súas actuacións, sen prexuízo da responsabilidade en que puideran ter incorrido por falsidade nas súas solicitudes de participación. As persoas candidatas que superasen todos os exercicios e non consigan o posto de traballo pasarán a formar parte dunha bolsa de traballo, para cubrir posibles vacantes ou substitucións na praza convocada. Do mesmo xeito e por razóns de eficiencia, se o Concello, por circunstancias imprevistas e sobrevenidas, precisa dunha persoa para un posto administrativo por acumulación de tarefas ou para realizar algunha substitución en calquera departamento municipal, acudirá á bolsa seleccionando á primeira persoa. Soamente poderá seleccionarse á segunda cando a primeira rexeitara o posto. A bolsa de traballo formada como consecuencia do proceso selectivo que regulan estas bases estará vixente namentres non se constitúa outra bolsa de análogas características. A bolsa de emprego suxeitarase ás seguintes regras: 1) O/A aspirante disporá dun prazo máximo de 5 días hábiles desde o chamamento a través de medios electrónicos para presentar a correspondente documentación acreditativa (conforme á Base 10ª). No suposto de non presentación, entenderase que rexeita a oferta e situarase ó final da bolsa. Se o rexeitamento tivese lugar por dúas veces consecutivas, sen motivo xustificado, será excluído/a da bolsa.2) Naqueles supostos nos que se rexeite a oferta alegando incapacidade laboral transitoria, maternidade ou paternidade, manterase a orde da bolsa. A concorrencia das anteriores circunstancias deberá quedar suficientemente acreditada mediante calquera medio admisible en Dereito.3) Quen, no seu caso, resulte contratado/a, volverá a ocupar o mesmo lugar na bolsa de emprego unha vez remate o contrato. Os procedementos específicos para o nomeamento do persoal da bolsa de traballo para substitucións (baixas, vacacións, permisos ou circunstancias similares do persoal) ou para atender a acumulación de tarefas realizaranse conforme aos seguintes trámites: - Informe da xefatura de servizo ou sección ou do concelleiro/a de área, xustificando as circunstancias e as necesidades de persoal. - Informes xurídico de secretaría e informe de fiscalización e existencia de crédito de intervención. - Resolución de Alcaldía acordando o nomeamento do candidato ou candidata que ocupe o primeiro lugar da listaxe, agás que renuncie ou non responda, en cuxo caso se nomeará ao seguinte candidato/a da Bolsa de Emprego, pasando este ao último lugar da lista; e así sucesivamente. - Acta de toma de posesión polo período que dure a substitución ou polo período necesario pola acumulación de tarefas que non poderá superar 6 meses. En ningún caso se adquirirá fixeza a través das contratacións da Bolsa de Emprego. A persoa aspirante seleccionada en primeiro lugar, no prazo de cinco días hábiles contados dende o día seguinte ao que se fixese pública a lista de aprobados, deberá presentar na Secretaría do Concello de Outes, os seguintes documentos, agás os que xa obren no expediente: a) D. N. I. b) Copia autenticada, ou fotocopia que deberá presentarse acompañada do orixinal para a súa compulsa, do título esixido na convocatoria. c) Certificación médica acreditativa de non padecer enfermidade nin estar afectado por limitación física ou psíquica que sexa incompatible co desempeño das funcións do posto de traballo. d) Declaración formal, baixo xuramento ou promesa, de non ter sido separado mediante expediente disciplinario, do servizo ás Administracións Públicas, nin se atopar inhabilitado para o exercicio de funcións públicas. e) Declaración formal, baixo xuramento ou promesa, de non atoparse incurso en ningunha causa de incapacidade e incompatibilidade de conformidade coa lexislación vixente. Se dentro do prazo sinalado, agás nos casos de forza maior, non se presenta a documentación esixida, non se procederá ó correspondente nomeamento, sen prexuízo da responsabilidade en que puidesen incorrer por falsidade dimanante da solicitude para participar no concurso-oposición. Por medio de Decreto da Alcaldía do Concello de Outes, nomearase ao aspirante proposto polo tribunal. A persoa aspirante nomeada deberá tomar posesión no prazo de 15 días naturais, a contar do seguinte ó que lle sexa notificado o citado nomeamento, debendo prestar previamente xuramento ou promesa, de conformidade co establecido. Ata que sexa nomeada e se incorpore ao posto de traballo correspondente, a persoa aspirante non terá dereito a percepción económica algunha. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril; Texto Refundido da Lei do Estatuto Básico do Empregado Público, aprobado por RDL 5/2015, de 30 de outubro; Lei 2/2015, do 29 de abril, de Emprego Público de Galicia; Lei 5/1997, de 22 de xuño, da Administración Local de Galicia. Serán tamén de aplicación o RD 896/91, do 7 de xuño, de regras básicas e programas mínimos; o RD 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 1/95, de 24 de marzo, de Estatuto de Traballadores e a Lei 39/2015, do 1 de outubro, do Procedemento Administrativo Común e tódalas demais normas de xeral aplicación para estes supostos. As presentes bases, así como cantos actos administrativos se deriven dela e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, do Procedemento Administrativo Común. D. _________________________________________________________ titular do D. N. I. núm. ________________________ e enderezo a efectos de notificacións en____________________________rúa_____________________________________ nº____________piso___________ C. P.: ________________________ Teléfono.: ____________________________________ Correo electrónico: ___________________________________________________ Medio de notificación preferente (marque cun “x”):  Correo electrónico  Correo ordinario Informado da convocatoria que realiza o Concello de Outes, para unha praza de adiministrativo interino, de acordo ás bases publicadas no B. O. P. nº_____________ de data: _______________________________, que declara coñecer e aceptar; Declarando responsablemente que cumpre todos os requisitos esixidos nas bases e comprometéndose a achegar os documentos acreditativos destes no suposto de ser seleccionado, SOLICITA: Ser admitido ao proceso de selección convocado, para o que achega: – D. N. I. – Documentos acreditativos dos méritos que se aleguen ao obxecto da súa valoración no concurso. En., a. de. de 2018 Asdo. Á ALCALDÍA DO CONCELLO DE OUTES. Consonte ao disposto na Lei Orgánica 15/1999, do 13 de decembro de protección de datos de carácter persoal, os seus datos serán tratados de xeito confidencial. Poderán ser incorporados aos ficheiros do Concello de Outes relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada coa súa solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante un escrito que deberá presentar no Rexistro Xeral do Concello. O/a asinante solicita ser admitido/a ás probas selectivas ás que se refire a presente instancia e DECLARA que son certos os datos consignados nela, e que reúne as condicións esixidas para a contratación e as especialmente sinaladas na convocatoria, comprometéndose a probar documentalmente todos os datos que figuran nesta solicitude. A presentación desta instancia implica a aceptación incondicional das bases aprobadas.1.- A Constitución española de 1978. Estrutura e principios xerais. Os dereitos fundamentais na Constitución Española. O modelo económico da Constitución.2.- O tribunal Constitucional. A reforma da constitución. O defensor do pobo. A organización do estado na Constitución: organización institucional ou política e organización territorial.3.-A Coroa. Sucesión e rexencia. As atribucións do Rei. O refrendo. As Cortes Xerais: composición, atribucións e funcionamento.4.- A organización territorial do Estado na Constitución. As Comunidades Autónomas. A administración local: principios constitucionais e regulación xurídica. Relacións entre entes territoriais. A autonomía local.5.- O estatuto de autonomía de Galicia. Organización e competencias. Institucións de Galicia.6.- A Administración e o dereito administrativo. As fontes do dereito administrativo. A lei e as normas do goberno con forza de lei. O regulamento e a potestade regulamentaria.7.- O acto administrativo: concepto, clases e elementos. Requisitos: motivación e forma. Eficacia e validez dos actos administrativos. A notificación e publicación dos actos administrativos.8.- O procedemento administrativo. Os interesados no procedemento. Fases do procedemento administrativo xeral: iniciación, ordenación, instrución, terminación e execución. O silencio administrativo.9.- Revisión dos actos en vía administrativa: revisión de oficio e recursos administrativos.10.- A Xurisdición contencioso-administrativa. Natureza, extensión e límites. Órganos da xurisdición e as súas competencias. As partes: lexitimación. O obxecto do recurso contencioso administrativo. Causas de inadmisibilidad.11.- A administración local: entidades que a integran. O municipio: concepto e elementos. O termo municipal. A poboación municipal. O padrón de habitantes. O estatuto dos veciños.12.- A organización municipal: os municipios de gran poboación e os municipios de réxime común. Órganos necesarios nos municipios de réxime común: o Alcalde, os tenentes de Alcalde, a Xunta de Goberno Local.13.- Órganos complementarios nos municipios de réxime común: comisións informativas e outros órganos. Os grupos políticos.14.- As competencias municipais: sistemas de determinación. Competencias propias, compartidas e delegadas. Os servizos mínimos. A reserva de servizos.15.- A provincia. Organización Provincial e competencias.16.- Réxime de sesións e acordos dos órganos de goberno nos Concellos. Convocatoria e orde do día. Actas, certificacións, comunicacións, notificacións e publicación dos acordos.17.- Ordenanzas, regulamentos e bandos. Procedementos de elaboración e aprobación.18.- O persoal ao servizo da Administración local: funcionarios, persoal laboral e persoal eventual. Réxime xurídico: dereitos e deberes.19.- O rexistro de documentos: concepto. O rexistro de entrada e saída: o seu funcionamento nas Corporación locais. Presentación de instancias e outros documentos nas oficinas públicas. A Sede electrónica.20.- Os contratos do Sector Público. As Directivas Europeas en materia de contratación pública e a súa transposición ó Ordenamento Xurídico español. Tipos de Contratos do Sector Público.2.- A Lei 9/2017, de 8 de novembro, de Contratos do Sector Público. Emprego de medios electrónicos. A Plataforma de Contratación do Sector Público.22.- Os principios xerais da contratación do Sector Público: racionalidade, liberdade de pactos, contido mínimo, perfección, forma e réxime de invalidez.23.- As partes nos contratos do sector público. Os órganos de contratación. A capacidade e solvencia dos contratistas. Prohibicións. Clasificación. A sucesión do contratista.24.- Preparación dos contratos polas Administracións Públicas. O prezo, o valor estimado. A revisión de prezos. Garantías na contratación do sector público. Clases de expedientes de contratación.25.- Procedementos e formas de adxudicación dos contratos. Criterios de adxudicación. Perfeccionamento e formalización dos contratos administrativos.26.- Execución e modificación dos contratos administrativos. Prerrogativas da Administración. Extinción. A cesión dos contratos e a subcontratación.27.- O Orzamento xeral das Entidades Locais. Elaboración e aprobación. Referencias ás bases de execución do orzamento.28.- As modificacións de crédito.29.- O procedemento de execución do gasto. Os proxectos de gasto. Gastos con financiamento afectado. Coeficiente e desviacións de financiamento.30.- Os gastos plurianuais. Límites cualitativos e cuantitativos.31.- Requisitos das facturas. Tramitación das facturas. Prazos de aprobación e pagamento.33.- A liquidación do Orzamento. O remanente de Tesourería. O resultado orzamentario. Remanentes de crédito.34.- A Conta Xeral. Tramitación. Os órganos de control externo.35.- A estrutura orzamentaria das entidades locais.36.- O sistema tributario estatal. Especial referencia aos impostos sobre a renda e sobre o valor engadido.37.- Os tributos locais: principios. A potestade regulamentaria das Entidades Locais en materia tributaria: contido das ordenanzas fiscais, tramitación e réxime de impugnación dos actos de imposición e ordenación de tributos. O establecemento de recursos non tributarios.38.- A xestión e liquidación de recursos locais. A revisión en vía administrativa dos actos de xestión ditados en materia de Facendas locais, tanto en municipios de réxime común como en municipios de gran poboación. A devolución de ingresos indebidos.39.- Réxime xurídico da recadación das Entidades locais. O pago e outras formas de extinción das débedas. O procedemento de recadación en período voluntario. O procedemento de recadación vía de constrinximento.40.- A inspección dos tributos. Funcións e facultades. Actuacións inspectoras. Infraccións e sancións tributarias. Procedemento de inspección tributaria. A inspección dos recursos non tributarios”. TERCEIRO. Convocar as probas selectivas para constituír a bolsa de emprego para cubrir a praza de interino para o Servizo de Intervención, en tanto non desaparezan as razóns de urxencia que motivan a súa cobertura interina e non se proceda á súa cobertura definitiva. CUARTO. Publicar o texto íntegro das bases reguladoras das probas selectivas no Boletín Oficial da Provincia, sendo a data deste anuncio a que servirá para o cómputo do prazo de presentación de instancias, así como na páxina web (www.outes. gal), na sede electrónica (https://outes.sedelectronica. gal/info.0) e taboleiro de anuncios do Concello, para maior difusión. Outes, 17 de decembro de 2019 O Alcalde, Asdo. Manuel González López